Foto: Reuters Rossiya prezidenti matbuot kotibi Dmitriy Peskovning so‘zlariga ko‘ra, ayni damda Rossiya rahbari Vladimir Putin va AQSh yetakchisi Donald Tramp uchrashuvi to‘g‘risida aniq kelishuvlar hozircha yo‘q. Bu haqda RIA «Novosti» xabar bermoqda. «Hozircha hech qanday kelishuvlar va alohida aloqalar yo‘q. Shuning uchun kutmoqdamiz. Yaxshi bilasizlarki, AQSh davlat kotibi lavozimiga nomzod bo‘yicha bir qaror qabul qilinishi kerak, sababi ikki prezident – Putin va Trampning amaldagi kelishuvi bor. Ular tashqi ishlar vaziri hamda davlat kotibiga bu masala ustida ishlash borasida topshiriq berishga kelishib olgan», - deya aytib o‘tdi Peskov. Shuningdek uning ta’kidlashicha, prezident yordamchisi Yuriy Ushakov tomonidan berilgan hamda ikki davlat rahbari yaqin kelajakda uchrashishi mumkin ekanidan dalolat beruvchi bayonotni rad qilmaydi.